Ego Ludovicus, Dei gratia Francorum rex, notum facimus omnibus quod amico nostro abbati sancti Benedicti Arraudo, in vita sua, concessimus ad piscandum, quando in patria erit, aquam nostram de Evra, et preposito et servientibus precipimus ut aquam exponant ad opus dicti abbatis et suam aquam de villa bene custodiant et defendant, capiaturque quicunque contra voluntatem monachorum ibi piscans inventus fuerit. Datum apud Sanctum Benedictum, anno Domini M°C°LX°VII°. Data per manum Hugonis cancellarii.